Talle skenkings vir lykskouing van baba | Die Vryburger
Springs -. Mense vanoor die land het hulle bydraes gemaak om R10,000 bymekaar te maak vir die lykskouing op die driemaande oue baba wat met sy eerste dag by ’n kleuterskool, dood is.
Binne enkele ure nadat die ouers van die baba op die sosiale netwerk om hulp gevra het, is die verlangde bedrag ingevorder.
Talle anonieme persone, familie en vriende van die egpaar het mildelik en spontaan bygedra om die baba se dood bepaal te kry.
Die egpaar was nie tevrede met die outopsie waarin slegs gemeld word van “onnatuurlik en onbepaald” en het derhalwe besluit dat ’n lykskouing moontlik meer beskrywend kan aandui wat die oorsaak van die baba se dood is.
Gert en Monique Fourie het ’n welbekende privaat patoloog gekry om dadelik werk te maak sodat hulle ’n tweede mening kan kry.
Die privaat lykskouing sal vanoggend gehou word.
2 thoughts on “Talle skenkings vir lykskouing van baba”
Rens Roodt May 8, 2015 at 3:15 pm
so veskriklik jammer oor julle babatjie
Nico May 12, 2015 at 12:48 am
Hulle het duidelik geen idee hoe ‘n lykskouing werk nie. Dit is nie net die bevindings op die dag van die lykskouing waar die organe net met die blote oog ondersoek word nie. Daar word ook monsters vir toksikologie, mikrobiologie, virusse en histologie geneem. In ‘n geval soos bg is die oorsaak van dood nie bo alle twyfel duidelik met die makroskopiese lykskouing alleen nie. ‘n Voorlopige verslag word uitgereik waarin gesê word dat die oorsaak van dood onbepaald is (indeterminate) en dat die finale verslag uitgereik word as al die ander toetse afgehandel is, wat soms ‘n paar weke kan neem.